KISKŐRÖS VÁROS POLGÁRMESTERE

ELŐTERJESZTÉS
 (a Képviselő-testület 2024. február 21-i ülésére)
TÁRGY: 
Kőrösszolg nonprofit Kft.-vel megkötött támogatási szerződések felülvizsgálata
Kiskőrös Város Képviselő-testülete az alábbi határozataiban úgy döntött, hogy támogatási szerződést köt közfeladatok ellátása tárgyában a KŐRÖSSZOLG Kiskőrösi Önkormányzat Településüzemeltetési Szolgáltató Közhasznú Nonprofit Kft.-vel (továbbiakban: Kft.)

· 35/2020. intézmény üzemeltetési közfeladatok ellátása,

· 35/2020. köztisztasági és parkfenntartási közfeladat ellátása,

· 35/2020. beruházás-lebonyolító mérnöki közfeladatok ellátása,

· 101/2019. fürdő üzemeltetési közfeladat ellátása.

Az intézmény üzemeltetési közfeladatok ellátása tárgyában, a köztisztasági és parkfenntartási közfeladat ellátása tárgyában és a beruházás-lebonyolító mérnöki feladatok ellátása tárgyában megkötött támogatási szerződések 2020. július 1. napjától 2025. június 30. napjáig terjedő öt év határozott időtartamra, a fürdő üzemeltetési közfeladat ellátása tárgyában megkötött támogatási szerződés 2019. augusztus 1. napjától 2024. július 31. napjáig terjedő időtartamra a fenti határozatok melléklete szerinti tartalommal megkötésre kerültek. 

Az intézményüzemeltetési közfeladatok ellátása tárgyában megkötött támogatási szerződés már 8 alkalommal került módosításra, a 100/2020. Képv.testületi, az 5/2021., a 20/2021. és a 42/2021. polgármesteri, valamint a 74/2021., a 16/2022., a 71/2022. és a 18/2023. Képv.test. határozatok alapján. 

Fürdő üzemeltetési közfeladat ellátása tárgyában megkötött támogatási szerződés 6 alkalommal került módosításra, szerződés időtartamok meghosszabbításra kerültek, a 23/2020. Képv.testületi, a 31/2020. polgármesteri, a 12/2021., a 73/2021., a 16/2022. és a 18/2023. Képv.test. határozatok alapján.

A köztisztasági és parkfenntartási közfeladat ellátása tárgyában megkötött támogatási szerződés 5 alkalommal került módosításra a 20/2021. polgármesteri határozat, a 16/2022., a 70/2022., a 110/2022. és a 18/2023. Képv.test. határozatok alapján.

A beruházás-lebonyolító mérnöki közfeladatok ellátása tárgyában megkötött támogatási szerződés 3 alkalommal, a 20/2021. polgármesteri határozat és a 16/2022. sz., a 18/2023. Képv.test. határozatok alapján került módosításra. A feladatot 2024. március 1. napjától a Kiskőrösi Polgármesteri Hivatal Polgármesteri Kabinet városgondnoksági csoportja látja el, így a szerződés 2024. február 29-ei nappal megszűntetésre kerül.
A támogatási szerződések I. 3.) pontja értelmében – fürdő üzemeltetés esetén II.4.) pont - a támogatás összegét a felek minden év január 20. napjáig felülvizsgálják, illetve a negyedéves beszámolás kiértékelésekor a felek – szükség esetén - korrekciós eljárást kezdeményezhetnek. A felülvizsgálat a 2024. évi költségvetés tervezése során megtörtént és Kiskőrös Város 2024. évi költségvetéséről szóló önkormányzati rendeletébe beépítésre került. Intézmény üzemeltetési közfeladatok ellátásához 75.571 ezer Ft, köztisztasági és parkfenntartási közfeladat ellátásához 125.499 ezer Ft és a fürdő üzemeltetési feladatok ellátásához 340.141 ezer Ft kiadási előirányzat került beépítésre a 2024. évi költségvetésbe. Ennek megfelelően szükséges a támogatási összegek módosítása.

A 2023. évi támogatási összeg az intézményüzemeltetési közfeladatok ellátásához 70.255 ezer Ft, a köztisztasági és parkfenntartási közfeladat ellátásához 128.305 ezer Ft, a beruházás-lebonyolító mérnöki feladatok ellátásához 6.702 ezer Ft és a fürdő üzemeltetési feladatok ellátásához 175.427 ezer Ft, tehát összesen 380.689 ezer Ft, míg a 2024. évi terv összesen 541.211 ezer Ft. 

Az intézményüzemeltetési, a fürdő, valamint a köztisztasági és parkfenntartási támogatási szerződés tekintetében a támogatási összegek változása miatt a szerződéseket módosítani szükséges. 

A támogatási összegek emelkedése az intézmény üzemeltetés és a fürdő feladatellátás esetében a minimálbér és a garantált bérminimum növekedése, valamint az infláció következtében kialakult áremelkedések, magas közüzemi díjak következménye, annak ellenére, hogy takarékossági lépéseket, valamint leépítéseket is végrehajtottak. 
A fürdő esetében a nem lakossági felhasználók víziközmű-szolgáltatási díjának megállapításáról szóló 25/2023. (XII.13.) EM rendelet alapján az ivóvíz díja nettó 192 Ft/m3ról nettó 576 Ft/m3 összegre emelkedett, így a feladatellátáshoz a 2023. évhez képest 164,7 millió Ft többlet biztosítása szükséges.
A támogatások elszámolása negyedévről havi rendszerességűre változik. A következő havi előleg kiutalásának feltétele az adott hónapra vonatkozó elszámolás Önkormányzat által történő elfogadása. Az elszámolás benyújtását követő időszakra kifizetett előleg az Önkormányzat által elfogadott összeggel korrigálásra kerül. Amennyiben az elszámolt összeg az előleg összegénél alacsonyabb, a következő havi támogatás ezzel csökkentésre kerül. Magasabb összegű elfogadott időarányos támogatás esetén a különbözettel a következő havi támogatás megemelésre kerül. Ezek rögzítésre kerültek valamennyi szerződésben.
A támogatási szerződésekben a Stratégiai és Városüzemeltetési osztály szövegrész helyébe Polgármesteri Kabinet szövegrész lép.
Nem a Kft. kötött valamennyi intézményüzemeltetésben érintett költségvetési szerv esetében a közüzemi szolgáltatásokra vonatkozóan szerződést, így ezen feladat biztosításának megszervezése törlése kerül az intézményüzemeltetési szerződésből.

A fürdő esetében a támogatási összeg pénzügyi rendezése negyedévről havira módosul.

A 2023. január 16. és 2023. április 15. közötti időszakban a megemelkedett energiaköltségekre tekintettel, a gazdaságos működés kialakítása, valamint költséghatékony üzemeltetés érdekében a Kiskőrösi Rónaszéki Fürdő átmenetileg zárva tartott, ezen időszak alatt a feladat a Hotel Imperial Gyógyszálló és Gyógyfürdő (6200 Kiskőrös, Erdőtelki út 21.) fürdőkomplexumban került ellátásra, ez a 2024. évre nem releváns, törlésre kerül a szerződésből.
A fürdő üzemeltetési közfeladat ellátása tárgyában megkötött támogatási szerződés 2019. augusztus 1. napjától 2024. július 31. napjáig terjedő időtartamra került megkötésre, így a támogatás 7/12-ed részével került a szerződés módosításra.

A támogatási szerződéseket a felek határozott időtartamra kötötték, a módosítás 2024. március 1. napjától lépne hatályba.

A fentiek alapján javaslom, hogy a Képviselő-testület az intézmény üzemeltetési közfeladatok, a köztisztasági és parkfenntartási közfeladatok, a beruházás-lebonyolító mérnöki közfeladatok, valamint a fürdő üzemeltetési közfeladatok ellátására megkötött támogatási szerződések kerüljenek módosításra a határozat-tervezetben foglaltak szerint.

Kiskőrös, 2024. február 13.
 Domonyi László sk.
                                                                                                                              polgármester
HATÁROZAT- TERVEZET
A Képviselő-testület

1. a 35/2020. számú képviselő-testületi határozata alapján Kiskőrös Város Önkormányzata és a KŐRÖSSZOLG Nonprofit Kft. között intézmény üzemeltetési feladatok ellátása tárgyban megkötött támogatási szerződést jelen határozat 1. sz. melléklete szerinti tartalommal módosítja

2. a 35/2020. számú képviselő-testületi határozata alapján Kiskőrös Város Önkormányzata és a KŐRÖSSZOLG Nonprofit Kft. között köztisztaság és parkfenntartási feladatok ellátása tárgyban megkötött támogatási szerződést jelen határozat 2. sz. melléklete szerinti tartalommal módosítja

3. a 101/2019. számú képviselő-testületi határozat alapján Kiskőrös Város Önkormányzata és a KŐRÖSSZOLG Nonprofit Kft. között fürdő üzemeltetési feladatok ellátása tárgyában megkötött támogatási szerződést jelen határozat 3. sz. melléklete szerinti tartalommal módosítja

4. a 35/2020. számú képviselő-testületi határozat alapján Kiskőrös Város Önkormányzata és a KŐRÖSSZOLG Nonprofit Kft között beruházás-lebonyolító mérnöki feladatok ellátása tárgyában megkötött támogatási szerződés 2024. február 29-ei határnappal, közös megegyezéssel jelen határozat 4. sz. melléklete szerinti tartalommal megszűnteti
5. felhatalmazza a polgármestert az 1-3. pontban megjelölt módosító okiratok, a módosításokkal egységes szerkezetbe foglalt támogatási szerződések, valamint a 4. pontban rögzített szerződés aláírására.
Felelős: 
Polgármester
Határidő: 
2024. március 1.

